CELEX: 62021CN0284
Language: mt
Date: 2021-05-03 00:00:00
Title: Kawża C-284/21 P: Appell ippreżentat fit-3 ta’ Mejju 2021 mill-Kummissjoni Ewropea mis-sentenza mogħtija mill-Qorti Ġenerali (it-Tielet Awla Estiża) fl-24 ta’ Frar 2021 fil-Kawża T-161/18, Braesch et vs Il-Kummissjoni

28.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/18
            
         
      Appell ippreżentat fit-3 ta’ Mejju 2021 mill-Kummissjoni Ewropea mis-sentenza mogħtija mill-Qorti Ġenerali (it-Tielet Awla Estiża) fl-24 ta’ Frar 2021 fil-Kawża T-161/18, Braesch et vs Il-Kummissjoni
      (Kawża C-284/21 P)
      (2021/C 252/24)
      Lingwa tal-kawża: l-Ingliż
      
         Partijiet
      
      
         Appellant: Il-Kummissjoni Ewropea (rappreżentanti: A. Bouchagiar u K. Blanck, aġenti)
      
         Partijiet oħra fil-proċedura: Anthony Braesch, Trinity Investments DAC, Bybrook Capital Master Fund LP, Bybrook Capital Hazelton Master Fund LP, Bybrook Capital Badminton Fund LP
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata;
               
            
                  —
               
               
                  tiddeċiedi hija stess fuq ir-rikors fl-ewwel istanza u tiċħad ir-rikors bħala inammissibbli; u
               
            
                  —
               
               
                  tikkundanna lill-partijiet l-oħra fil-proċeduri għall-ispejjeż tal-proċeduri.
               
            
         Aggravji u argumenti prinċipali
      
      L-appellanti tissottometti aggravju wieħed.
      Skont l-appellanti, il-Qorti Ġenerali kisret l-Artikolu 108(2) TFUE u l-Artikolu 1(h) tar-Regolament dwar il-Proċeduri tal-Għajnuna mill-Istat (1) billi kklassifikat b’mod żbaljat lir-rikorrenti fl-ewwel istanza bħala “partijiet ikkonċernati” jew “partijiet interessati”.
      Fuq din il-bażi, il-Qorti Ġenerali kkonkludiet b’mod żbaljat li r-rikorrenti fl-ewwel istanza kellhom locus standi sabiex jippreżentaw proċeduri taħt ir-raba’ inċiż tal-Artikolu 263 TFUE kontra d-Deċiżjoni tal-Kummissjoni C(2017) 4690 final tal-4 ta’ Lulju 2017 dwar l-Għajnuna mill-Istat SA.47677 (2017/N) li tawtorizza għajnuna mill-Istat kompatibbli mill-Italja lil Banca Monte dei Paschi di Siena.
      
         (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).